JohanHeinsen/ENO huggingface dataset:
Ribe Stifts Adresseaviser, 1845-05-23
Det hedder i den Constitutionelle fra Christiania af 11. ds. J Morgenbladet fra i Dag findes offentliggjort en Skrivelse fra en Deel upsala Studenter, der have forenet sig om i Midten af næste Maaned at besøge deres Brødre i Lund og Kjøbenhavn, til Studenterne ved Christiania Universitet, med Anmodning til disse om, ogsaa at møde til samme Tid i Lund og Kjøbenhavn, for at man saaledes kunde see Repræsentanter fra Nordens fire Universiteter samlede paa eet Sted. Som Svar herpaa findes ligeledes indrykket en Skrivelse fra Christianta Studentersamfunds Directeur, hvori denne erklærer, at have forelagt de svenske Brødres Brev for en almindelig Forsamling af Studenter, der har anmodet ham om at tilkjendegive upsalenserne deres norske Kammeraters Tak for Jndbydelsen, men tillige at Forsamlingen ikke anseer sig bemyndiget til at afgive nogen Beslutning om, hvorvidt en Tour som den foreslaaede bør foregaae, da Studenterstanden ikke ved vort Universitet er saaledes organiseret, at en Studentersamlings Beslutning har forpligtende Kraft for alle academiske Borgere, og man saaledes ingen Repræsentation har, der kan authorisere et Studentertog som saadant. Forsamlingens Pluralitet havde derfor paalagt ham at tilføie, at, som følge af denne Omstændighed, de Studenter, der maatte forene sig til en Reise, ikke kunne blive at ansee som repræsenterende Christianias Studenter som Corporation. Nu, over et Aar efter den kgl. befaling om Oprettelsen af tre Gymnaster, er endelig Underviisnings planen for disse bleven færdig. Efter foreløbige Forhandlinger mellem Gymnasternes Rectorer er den fornylig bleven drøftet af en større Commission bestaaende af disse, Universitetsdirectionens Medlemmer og de tvende Universitetslærere, H. C. Ørsted, og J. N. Madvig, saa at den kgl. Resolution, hvorved den approberes, snart kan imødesees, og den derpaa kan træde i Kraft til næste Skoleaars Begyndelse. (Fædrel.)
Ribe Stifts Adresseaviser, 1845-05-23
Den 18. ds, fristede den yndede Comiker ved det kgl. Theater, Hr. Phister, den haarde Skjebne, at hans yngste Dater faldt ud af Vinduet og døde paa Stedet; den til om Aftenen bestemte Forestilling blev af denne Grund ikke given. (O. Th. A.)
Ribe Stifts Adresseaviser, 1845-05-23
Den 7. Mai er der meddeelt afgangne Bogtrykker, W. F. Laubs Enke, Christiane Kirstine Thoma Wilhelmine Laub, allerhøieste Bevilling til, saalænge hun i Enkestand forbliver, at maatte udgive Lolland Falsters Stiftstidende, saaledes at hun skal være de samme Vilkaar undergiven, under hvilke Udgivelsen af fornævnte Tidende ved allerhøieste Bevilling af 13. December 1839 har været hendes afdøde Mand overdraget, hvorhos hun skal være forpligtet til at lade Avisens Nedaktion besørge af en medansvarlig, paalidelig Mand, som af Øvrigheden dertil findes skikket.
Ribe Stifts Adresseaviser, 1845-05-23
For nu næsten et Aar siden blev der i Sønderborg tilføret National-Cocarden en grov Fornærmelse af Chefen for denne Byes Borgercorps, idet han forbød een af dettes Officerer at bære Samme. Da man siden Jntet har hørt til denne Historie kunde Mange vistnok falde paa, at den Forrettede ikke havde forfulgt Sagen videre, men ladet det beroe med sin da offentliggjorte Anke. Dette er imidlertid ingenlunde Tilfældet; han har under 17. August f. A. til Hs. Maj. Kongen indgivet en formelig Klage, der nu læses i Fædrel."
Ribe Stifts Adresseaviser, 1845-05-23
Fra Flensborg hedder det i "Dannevirke af 17. Mai. Efterat de Hamborger Actionairer have negtet at indløse deres Actier i den paatænkte Flensborg, Husum Tønninger Jernbane, og Banens Comitee har ved Hamborgs Thing tabt Processen imod dem, har samme Comittee i disse Dage ved Flensborgs Magistrat tabt en lignende Proces med tvende herværende Actionærer, som ligeledes negtede at yde de tegnede Jndskud, og hvoraf den ene, Hr. Theodor Funke, havde subskriberet paa Aktier til en Sum af 3740 Species. Comiteen, som tillige er idømt alle Omkostninger, agter at appellere Sagen til Overretten, men som neppe vil baade noget. Den Flensborg-Husum Tønningske Jernbane er en af de først paatænkte i Staten, vil blive en af de vigtigste i Norden og er et Livspørgsmaal for Monarchiets materielle og siden aandelige Velvære, har siden 1837 kun havt Hindringer at kæmpe imod, et Beviis for dens store Betydning, og det synes, at den endnu kun ved Mirakler kan komme istand.
Ribe Stifts Adresseaviser, 1845-05-23
Fra Angel skrives i Jtzh. Ugbl.: Publikum har her i 8 Dage over et almindeligt udbredt Rygte været forsat i den meest spændte Opmærksomhed. Skolelæreren i Byen S., det adelige Gods G., skal i to Dage i Skolen have tildeelt en Dreng, som endnu ikke var 6 Aar gammel, en ikke liden Deel Stokkeprygl, efter hvilke Barnet skal være død. Der fortælles endvidere, at da Hjælpelæreren og Eleverne anmeldte for Skolelæreren, at Barnet var sygt og ønskede at turde komme ud af Skolen, og da det noget derefter blev fundet i Stalden paa noget Straa, hvorhen det i sine Smerter var krøbet, skal Skolelæreren have sagt, at Drengen kun leed af Dovenskab, og endog da Barnet fik Krampe, skal ingen Lægehjælp være bleven søgt. Barnet var desuden nærbeslægtet med Skolelæreren, hans Kones Søstersøn, og sat i Kost og Pleie hos ham. Den Dag, da Konerne af Byen kom, for at lægge Liget i Kiste, skal de paa samme overalt have bemærket Spor af den lidte Mishandling, og være komne i en saadan Bevægelse, at de have gjort Anmeldelse for Præsten. Følgen heraf skal være bleven, at man hos en Læge i Kappel, der dog hverken har seet Liget eller det tidligere levende Barn, skal have anholdt om en Attest til at begrave Barnet.
Ribe Stifts Adresseaviser, 1845-05-23
Det hedder i Aabenr. Ugbl.: Vore Læsere ville erindre, at vi tidligere have omtalt en Landsmand, C. F. Matthiesen, der var gaaet over til den muhamedanske Tro, og efter udenlandske Blades Beretning senere var bleven ryddet af Veien af Tyrkerne. Matthiesens Paarørende have igjennem det kongl. Departement for de udenlandske Anliggender søgt at komme til nøiere Kundskab om hans Skjæbne, og have ad den officielle Vei nylig erfaret Følgende: J Constantinopel, hvor Mathiesen traadte over til Jslamismen og antog Navnet Mehemed Refik, opholdt han sig nogle Maaneder; senere blev han af den tyrkiske Regjering beordret til Bagdad i Egenskab som Bataillonschef, og af den derværende Regib Pascha sendt til Staden Erwill, for at oprette og bestyre en Qvarantaine-Anstalt. En i Bagdad bosat Mand har paa Opfordring meddeelt den danske Consul i Aleppo, og denne igjen den danske Minister i Constantinopel, at Matthiesen, eller som hans tyrkiske Navn var Mehemed Refik, ikke havde fundet den Agtelse iblandt sine Foresatte, som han vel havde ventet, men maatte deele de fra en anden Troesbekjendelse Overgangnes sædvanlige Skjæbne. Han synes derfor ved en overgiven Munterhed at skjule en indvortes Fortrydelse, og yttrede flere Gange det Ønske at vende tilbage til Constantinopel. Ved hyppigen at bade sig i Floden Zab tiltrak han sig en ondartet Feber, og døde efter 7 Dages Sygdom, saavidt skjønnes kan, i Efteraaret 1844. Dette er overeensstemmende bleven udsagt af tvende Læger, S. Barbaris og Tomassa, hvoraf den Førstnævnte var samtidig med M. i Erwill som Læge ved den nyoprettede Qvarantaine. - Herved gjendrives den af Bladet "Oesterreichische Beobachter" til sin Tid meddeelte Efterretning angaaende M.s Dødsmaade.
Ribe Stifts Adresseaviser, 1845-05-23
Fra Aalborg skrives i Byens Avis. "Den 8de Mai var en Festdag i det ærværdige Ægtepar, Etatsraad, Ridder Brorsons og Hustrues Huus; det var deres Guldbryllupsdag. Den almindelige Deeltagelse, der nedbeder Velsignelse over de Gamles Livs Aften, kunde ikke vise sig paa denne Dag, da Oldingen, der aldrig har søgt at henlede Opmærksomheden, paa sig og dog har fortjent den i saa høi en Grad, ogsaa ved denne Leilighed søgte at undgaae Alt, hvad der gjør Opsigt, og Dagens Betydning forden høiagtede Familie saaledes ikke var bleven Andre bekjendt. Oldingen Rasmus Bondesen Brorsen, hvis Liv har været ligesaa beskedent og bramfrit som fortjenstfuldt, er født den 23 October 1761 og gaaer saaledes i sit 84de Aar; hans Hustru, Cathrine Marie Ferslev, (en Datter af afdøde Byfoged Fers lev i Skagen) er 74 Aar gammel. J Aaret 1837 havde Oldingen tjent Staten i 50 Aar, og i 1842 tog han sin Afsked som Byskriver i Aalborg, en Post han havde beklædt siden 1804."
Ribe Stifts Adresseaviser, 1845-05-23
Af de optagne Forhør i Anledning af de i Varde stedfundne Selvmord erfarer man, at Pigen Thora Holm i den senere Tid havde været tungsindig, utvivlsomt som følge af ulykkelig Kjærlighed. Antonie Kreiberg havde oftere udtalt Misfornøielse med sin nærværende Forfatning, uden at man dog hos hende havde sporet nogen tungsindig Stemning.
Ribe Stifts Adresseaviser, 1845-05-23
Ved den i Mandags foretagne Trækning af det 98de Klasselotteries 3die Klasse ere de større Gevinster faldne saaledes: 1 Gevinst paa 6000 Rbd. paa Amben: 84-129, 1 paa 4000 Rbd. paa Amben: 89-276; 6 Gevinster paa 1000 Rbd. paa Amberne: 28-124. J Henseende til de mindre Gevinster henvises til Trækningslisten. De udkomne Bagtal ere Udnævnelser. Under 16. de er Professor extraordinarius i Theologien ved Kjøbenhavns Universitet, Dr. theol. Martensen, beskikket til tillige at være Hofprædikant. Under 19. d. er Cancellist i det kgl. Cabinetssekretariat, Kammerjunker Wedel-Heinen, beskikket til Committeret i den kongl. Generalpostdirection. (B. T.)
Ribe Stifts Adresseaviser, 1845-05-23
Efterretning om ledige geistlige Embeder: Jgen Sognekald paa Als, gammel Angivelse 333 Rd., har nu følgende Jndtægter: 1) Tienden, som bestaaer i en fast Kornafgift, ydes med 28 Tdr. 2 Skpr. 3 Fdkr. Rug, 55 Tdr. 5 Skpr. Byg og 133 Tdr. Havre. 2) Qvægtiende c. 16 Rbd. 3) Offer og Accidentser 400 Rbd. 4) Andre Jndtægter c. 64. Rbd. Præstegaardens Jorder udgjøre 20 Tdr. 6 Skpr. Land, Tønden beregnet efter 320 - Roder. Til Kaldet er henlagt et Enkesæde, hvortil hører 6 Tdr. Land af de ovennævnte 70 Tdr. Præstegaarden indløses med 800 Rbd. Der er nu Enke paa Kaldet, som, foruden Enkesædet og dets Tilliggende, vil nyde den aarlige Pension, der nærmere vil blive bestemt. Skatterne paa Kaldet anslaaes til c. 70 Rbd.
Ribe Stifts Adresseaviser, 1845-05-23
Døde. Kjøbenhavn: Emilie C. Balans, f. Cathala, 21 A., Restaurateur Thaarups Datter, Blanca; Enkemad. Cathrine S. Kruse, 83 A.; Skibskapit. Jens Monsen, 71 A.; Kirstine Engelmand, f. Jensen, 51 A.; Skomagerm. Jones Oberg; Skomagerm. Fr. Christensen, 14 A., Kirstine Goes kjer, 53 A., Kleinsmedsvend A. F. Berg, 21 Aar. Kjøge: Forhenv. Kbmand og Forligelseskommissair Th. Tøren, R. af D. (har legeret Byen største Deelen af sin Formue. Maribo, Kjøbmand A. J. Henrichsen, 46 Aar. Rønne: Amtmandinde Thora A. Krabbe, f. Elmquist, 31 A. Ullitz Præstegaard, Karen Maria Bergenhammer, f. Krarup, 68 A.
Ribe Stifts Adresseaviser, 1845-05-23
Kjøbenhavns Børs-Kours, d. 20. Mai. Bank-Disconto 4 pCt. Norske Speciessedler 198 enh. Rbd. i Sedler. Nationalbankaktier 152 3/4 a 151 1/2 Rbd. Sølv.
Ribe Stifts Adresseaviser, 1845-05-23
Bekjendtgjørelser. Nye Bøger, som faaes hos Termansen: Katechetik eller den practiske Theologies andet Hovedstykke, Christelig Andagtsbog, indeholdende ved Biskop Faber.
Ribe Stifts Adresseaviser, 1845-05-23
Bibelsteder, systematisk ordnede, med Hensyn til den christelige Troes- og Pligtlære. – Den nyare svenska Skon=Litteraturen og Tidnings=Pressen. En Oversigt i 6 Forelæsninger, af Sturtenbecher. – Forsynets Veie, i mange sandfærdige Exempler. 2. D. - Ordbog af Rungs tydske Læsebog for Børn. - Til Anbefaling for Vexeldrift og Sommerstaldfødring og Mergling, af Nielsen. – Nogle Blade til Vaar gave for Elskende, af Gerson. Nye Musikalier. Ny Tivoli-Polka for Pl., af Lüders. – Udvalgte Dandse for 1 Violin. – Album da Pianiste, pour le Piane Livr. 16. – Donze Etudes instruetives, pour le Pianoforte par Grothe. – Eecho fra Ballet. Dandse for Pianoforte. Nr. 5, 6. - Lette Variationer over østerrigske Folkesange for Pianoforte, af Kuhlau. A. J. Tachan & Comp. 8 Oplag af Jernvarer er i disse Dage blevet forsynet med et betydeligt Assortiment af de nu brugelige Skorsteensindretninger i alle Størrelser, Kakkelovne, Gryder og Pander m. m. Undertegnede er i disse Dage fra Kjøbenhavn bleven forsynet med flere gode Urtekramvare, saasom: extra godt Cichorie, Løvetand, bedste Hvede stivelse, fiint og hvidt Riismeel, Brændeviin, ægte Schiedammer Genever, Schweitzer Ost, feed Sild, Soya saavel i Flasker som mindre Deele, flere Sorter Skrivpapiir, fiin Campoy og Congo, som anbefales til billige Priser. Frederik KolvigSuur Sennep, Fuglefrøe, store tørrede Kirsebær friske Appelsiner og Citroner, flere Sorter Røg- og Skraatobakker bekommes hos Frederik Kolvig.
Ribe Stifts Adresseaviser, 1845-05-23
Skiveskydning Søndagen den 25. Mai i Lustruplund. Skydningen skeer til to Skiver, den ene til Riffel, den anden til Glatbøsse, og til hver Skive hører tvende Gevinster, næmlig: et Sølvbeslaget Pibehoved og en Sølv=Sukkertang. Lustruplund, d. 22. Mai 1845. Peder Nielsen.
Ribe Stifts Adresseaviser, 1845-05-23
At Redacteuren af Bladet Kjøbenhavnsposten, J. C. Lund, under Dags Dato er sat under Tiltale for Overtrædelse af Trykkefrihedslovgivningen, med Hensyn til Jndholdet af en i bemeldte Blads beslaglagte Nr. 103 for Tirsdagen den 6te dennes indført Artikel, det bekjendtgjøres herved i Overeensstemmelse med Forordug. 27. Septbr. 1799 § 18. Det Kongelige Danske Cancellie, d. 8. Mai 1845.
Ribe Stifts Adresseaviser, 1845-05-23
Ved Proclama af Dags Dato, som snarest vil blive læst inden vedkommende Under- og Overret, ere Creditorerne i Stervboet efter afdøde Gaardmand Christen Pedersen, af Jernved Mark i Jernved Sogn, indkaldte med 12 Ugers Varsel til for undertegnede Skifteforvalter at anmelde og beviisliggjøre deres Fordringer, under det Tab af samme som Pl. 26. Marts 1790 bestemmer; hvilket herved endvidere bekjendtgjøres. Gjording-Malt Herreders Contoir, Endrupholm den 19de Mai 1845. Münster.
Ribe Stifts Adresseaviser, 1845-05-23
Tirsdagen den 3die Juni førstkommende, Formiddag Kl. 10, bliver, ifølge Bestemmelse under Skiftet efter afdøde Gaardmand Christen Pedersen, den Stervboet tilhørende Gaard paa Jernved Mark i Jernved Sogn, bortsolgt ved en eneste Auction. - Gaardens Hartkorn er gl. Matricul 1 Td. 3 Fdkr. totredied. Alb., nye Matricul 1 Td. 3 Skpr. 2 enh. Alb. – Naar Auctionen over Gaarden er tilendebragt, bortsælges samme Dag Boets Jnd- og Udboe, og Besætning, bestaaende af Borde, Stole, Sengeklæder, Kjøkkentøi, Vogn, Plov og Harver, samt Kreaturer, m.v. Lysthavende indbydes. Gjørding-Malt Herreders Contoir paa Endrupholm, den 19de Mai 1845. Münster.
Ribe Stifts Adresseaviser, 1845-05-23
Ved Proclama, som snarest muligt vil blive læst ved Over og Underretten, ere Alle og Enhver, som formene at have nogen Fordring paa Stervboet efter Enken Mette Cathrine Elisabeth Orloff af Rindom Sogn, indkaldte med 12 Ugers Varsel til at anmelde og beviisliggjøre saadant deres Krav for undertegnede Skifteforvalter; – hvilket herved endvidere bekjendtgjøres. Ulfborg Hind Herreders Contoir i Ringkjøbing, den 16. Mai 1845. Gotsche.
Ribe Stifts Adresseaviser, 1845-05-23
Ved Proclama, som snarest muligt vil blive læst ved Over og Underretten, ere Alle og Enhver, der formene at have nogen Fordring paa Stervboet efter Proprietair Niels Schack Jensen paa Udstrup, i Sønder Nissum Sogn, indkaldte med 12 Ugers Varsel til at anmelde og beviisliggjøre saadant deres Krav for undertegnede Skifteforvalter; – hvilket herved endvidere bekjendtgjøres. Ulfborg Hind Herredscontoir i Ringkjøbing, den 16. Mai Gøtsche.
Ribe Stifts Adresseaviser, 1845-05-23
Creditorerne i Stervboerne efter følgende Afdøde: Ugift Fruentimmer Kirsten Nielsdatter Holm af Ringkjøbing. Dito Johanne Andersdatter af Bundgaardhuus i Stabye Sogn, Jndsidder Christen Lassen Uglkjær af Stabye, Sogn, indkaldes herved med 12 Ugers Varsel, under Fortabelse af deres Ret, til at anmelde og beviisliggjøre deres Fordringer for undertegnede Skifteforvalter. Ringkjøbing den 16. Mai 1845. Götsche.
Ribe Stifts Adresseaviser, 1845-05-23
Efter Fattigcommissionens Begjæring bliver de saakaldte Almisseboder, beliggende i denne Byes Klostergade under Matr. Nr. 70, udgjørende en Længde af 29 Fag, hvoraf 10 Fag er Grundmuur, med tilliggende Havejord, stillet til Trykt i Ribe hos Chr. sal. Hyphoff. Bortsalg ved een eneste Auction som afholdes paa bemeldte Eiendom Mandagen den 2 Juni næstkommende, Formiddag Kl. 10, og bemærkes, at Samme vil vorde opraabt baade parcelviis og under Eet. Ved samme Auction bortsælges tillige 17 Stkr. Bilæggerovne, samt noget Jnventarium. Lysthavende indbydes. Ribe, den 19. Mai 1845. Borring, const.
Ribe Stifts Adresseaviser, 1845-05-23
Placat. Jfølge det under Skiftet efter afdøde Søren Sørensen, og ligeledes afdøde Hustrue Sara Jeppesdatter af Nebbegaards Mølle, vedtagne, bliver berørte Mølle med tilliggende Eiendomme staaende for gammel Ager og EngsHartkorn 1 Td. 2 Skpr. 3 Fdkr. 2 Alb., Mølleskyld 1 Td. 4 Skpr. 3 Fdkr. 2 Alb., nyt Ager og Engs Hartkorn 3 Tdr. 3 Skpr. 2 Fdkr. 2 enfjerded. Alb. stillet til 3de offentlige Auctioner, nemlig: Tirsdagen den 10. Juni førstkommende, 24. f. M., 8. Juli, hver Dags Formiddag Kl. 10. De 2de første Auctioner afholdes paa Fredericia Raadstue og den 3die i den sælgende Eiendom. Paa Stedet kan holdes 12 a 16 Stkr. Kreature, 4 Heste og 8 Faar. - Af Kjøbesummen kan Totrediedeel blive indestaaende i Eiendommen, der tiltrædes ved Approbationen. Bliver det ved 3die Auction gjorte Bud approberet, bortsælges samme Dag Besætningen, Jnd- og Udboe, bestaaende af Heste, Køer, Vogne, Sengeklæder, m.m. - Conditionerne ere forinden til Eftersyn paa mit Contoir, hvilket herved bekjendtgjøres. Fredericia, d. 7. Mai 1845. Boeck.
Ribe Stifts Adresseaviser, 1845-05-23
Fra Arbeidsanstalten udsælges nu alle Slags Klodser, Straakurve, Bikuber, Fodmatter samt Uld karter, og modtages herpaa ogsaa Bestillinger. Disse Gjenstande kunne alle, saavel med Hensyn til Arbeidet som til Materialet, anbefales som smukke og solide. Ribe, d. 14. Mai 1845.
Ribe Stifts Adresseaviser, 1845-05-23
Fattigcommissionen.
Ribe Stifts Adresseaviser, 1845-05-23
Huusleilighed
Ribe Stifts Adresseaviser, 1845-05-23
Hos undertegnede er til førstkommende Michaeli Flyttetid at faae til Leie 3de Værelser hver paa 3 Fag, Kjøkken, Spisekammer, Kjælder og Brændsel huus i Gaarden. Ribe, den 18. Mai 1845. Hviid.
Ribe Stifts Adresseaviser, 1845-05-23
Landvæsens-Jnstitut. Da jeg i denne Tid er bleven Medeier af Hastrup Hovedgaard og Mølle i Tyregod Sogn, Veile Amt, omtrent 4 Miil nordvest for Veile, og derpaa i Forening med min Med interessent agter til 1. November d. A. at oprette et Landvæsens Jnstitut, hvis Bestyrelse er mig overdragen, saa anmoder jeg de Forældre og Værger, der ville betroe mig deres Sønners og Myndlingers Dannelse, at melde dette for mig inden 1. Juli d. A. Gaarden er meget smukt beliggende ved en Sø og Skov, og den egner sig i enhver Henseende særdeles til det paatænkte Anlæg. Et fuldstændigt Kursus er beregnet til 3 Aar. Betalingen bliver 160 Rbdlr., som halv aarligen erlægges forud med 80 Rbdlr. Derfor faaer Eleven foruden Underviisning et eget møbleret Værelse, Kost og Vadsk, dog maae Sengeklæder medbringes. Underviisnings gjenstandene blive: Dansk, Tydsk, Geographi, Historie, Mathematik, mechanisk Physik, Botanik, og hvad der umiddelbart henhører til Landvæsenet. Aarhuus, d. 28 April 1845. Nis Hansen.
Ribe Stifts Adresseaviser, 1845-05-26
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. HyphoffMandagen den 26. Mai.
Ribe Stifts Adresseaviser, 1845-05-26
Udenlandske Efterretninger. Schweitz. Den Luzerner Overret har stadfæstet Dødsdommen over Dr. Steiger. Han blev den 17. Mai ført til Raadhuset i Lænker, hvor 7 Dommere, stemte for Dødsdommen og 3 imod. Hans Forsvarer fordrede derefter, at han skulde føres tilbage til Fængslet uden Lænker, hvilket man tillod. Ved Dr. Steigers Udtrædelse af Retssalen nærmede de fleste Tilhørere sig til ham og rakte ham Haanden med Taarer. Under Rettens Forhandlinger var Kirken St. Jacobs fuld af Folk, der bade for et lykkeligt Udfald af Sagen. Da dette blev bekjendt viste sig Sørgmodighed paa alle Ansigter. Sensationen er stor. Det sidste Haab beroer nu paa det store Raad; men Dr. Steger selv venter idetmindste ingen Forandring af Dommen. Det forsikkres, at Stormagternes Gesandter have givet Luzerns Regering den Forsikkring, at deres Regeringer ikke ville taale et nyt Angreb paa Luzern, der dog maa fjerne enhver Anledning til ny Uroligheder og især behandle de Fangne med Mildhed. – Natten mellem 7 og 8. Mai fandt otte Fanger Leilighed til at undflye af deres Fængsel i Luzern. - Den bernske Regerings Raad, der siden det mislykkede Friskaretog har forandret System, har besluttet at forvise Professor Dr. Wilh. Snell. Frankrig. Fra Algier lyde Efterretningerne mere gunstigt. Opstanden i Dahara er fuldkommen dæmpet, de fleste Hovedmænd for Kabylerne have tilbudt deres Underkastelse, og det endogsaa paa strenge Betingelser. En Marabut, der myrdede en fransk Skatteembedsmand i Milianah, har Stammens Fører ladet halshugge. Marschal Soult skal have forsikkret, at Feldttoget mod Kabylerne vil ikke finde Sted; Marschal Bugeaud synes derimod at mene, at dette Tog er en Nødvendighed. - Sværme af Høskrækkevise sig i denne Tid i en saa frygtelig Mængde, at man meget frygter for, at Uddunstingerne af de Dræbte kan fremkalde farlige Sygdomme i Algier.
Ribe Stifts Adresseaviser, 1845-05-26
Tydskland. Den russiske Keiser Nicolaus har, som bekjendt, en Broder, der hedder Storfyrst Michael; denne har igjen to ugifte Døttre, hvilke i Sommer med deres Moder, Storfyrstinde Helene, skulle besøge Badet i Jschl. Børsenhaller vil nu vide, at den unge Enkemand, Prinds Friedrich af Hessen, en Søn af Landgreven i Kjøbenhavn, skal reise til Jschl for at en Formæling kan finde Sted mellem ham og een af de nævnte unge russiske Stor fyrstinder.
Ribe Stifts Adresseaviser, 1845-05-26
Blandinger. Ved Quai Valm i Paris faldt den 6. de en med Vaskning beskjæftiget ung Pige i Vandet, og de Tilstedeværende vidste ikke bedre Raad end at skrige om Hjælp. Tilfældigviis kom en elegant klædt, ung Dame forbi i det Samme, og da hun hørte hvad der var paafærde, kastede hun i et Nu Hat og Shawl og sprang i Vandet, af hvilket hun, efter flere Gange at være bukket tilbunds, ogsaa lykkelig bragte den stakkels Vadskerpige til Flodbredden. Den dristige Frelserske var Demoiselle Adele Chevalier, en Skuespillerinde. Da hun, drivende vaad, steeg ind i en Fjakre, for at kjøre til sit Hjem, hilsede den sammenstimlede Mængde hende med lydelige Bifaldsraab. J Woolwich er nylig bleven anstillet et Forsøg med et nyt Slags Redningsbaade opfunden af en vis Monzani. Hele Baaden, der bestaaer af et Skelet, over hvilket der i Tilfælde af Brug udspændes et vandtæt Tøi, veier med alt Tilbehør ikke meere end 216 Pund, og kan alligevel rumme 24 Personer. De med Samme anstillede Prøver ere faldne meget tilfredsstillende ud. Som Pontons ved Troppe-Udskibninger a. har man især fundet dette Slags Baade hensigtsmæssige.
Ribe Stifts Adresseaviser, 1845-05-26
Under visse Omstændigheder – fortæller en engelsk Reisende i China - betragte Chineserne os som Guder, under andre derimod som Diævle; men i det Hele taget ansee de os for et ganske overordentligt Folk. Han fortæller følgende pudserlige Tilfælde.
Ribe Stifts Adresseaviser, 1845-05-26
Efter at have beseet Porcelaintaarnet begav en Kammerat af ham sig til en Barbeer for at lade sig barbere. Han har sædvanlig Perryk, som han dog havde taget af og stukket i Lommen, da han ved Taarnets Bestigelse var bleven for varm. Da han under Barberingen var bleven afkjølet satte han Per rykken paa, medens Barberen vendte sig bort for at lægge sine Redskaber fra sig. Da denne vendte sig om igjen og saa en yppig Haarvext, hvor han før kun havde seet en tynd Stubmark, betragtede han Englænderen som forstenet et Øieblik, hvorpaa han foer ud paa Gaden i den største Skræk og raabte, at Diævelen var kommen i hans Huus.
Ribe Stifts Adresseaviser, 1845-05-26
Den engelske Marqvis Vestminster, Medlem af Overhuset, nyder en aarlig Jndtægt af 350,000 Pd. Sterl. (circa 6,000,000 Mk. Kour.) Lord Sunderland har en Jndtægt af 300,000 Pd. Sterl.